**קנדל ניקול ג'נר** (באנגלית: **Kendall Nicole Jenner**; נולדה ב-3 בנובמבר 1995) היא דוגמנית בינלאומית, אשת עסקים וידוענית אמריקאית. עיקר פרסומה נקנה לה מסדרת הריאליטי "משפחת קרדשיאן", בה משתתפת עם משפחתה.

על פי מגזין פורבס, משנת 2017 מדורגת ג'נר כדוגמנית בעלת השכר הגבוה ביותר בעולם.

ביוגרפיה
--------

קנדל ג'נר נולדה בלוס אנג'לס שבקליפורניה, ארצות הברית. היא גדלה בקלבסס, פרבר סמוך. היא בתן הבכורה של קייטלין ג'נר (לשעבר: ברוס ג'נר) וקריס ג'נר (לשעבר קרדשיאן). לג'נר אחות קטנה, קיילי (נולדה ב-1997). מצד אמה יש לה שלוש אחיות-למחצה גדולות: קורטני (נולדה ב-1979), קים (נולדה ב-1980) וקלואי (נולדה ב-1984), ואח למחצה, רוברט "רוב" קרדשיאן (נולד ב-1987). מצד אביה, יש לה שלושה אחים-למחצה גדולים: ברט (נולד ב-1978), ברנדון (נולד ב-1981), וסאם ברודי (נולד ב-1983), ואחות גדולה למחצה, קייסי ג'נר (נולדה ב-1980).

ג'נר הייתה מעודדת בבית ספרה, אך עברה לחינוך ביתי בספטמבר 2012.

### קריירה

קנדל (משמאל) וקיילי ג'נר, 2016
ג'נר החלה לדגמן בגיל 14 והצטלמה למגזין OK ולמגזינים אחרים. הייתה פרזנטורית של "Forever 21". קנדל ואחותה קיילי שימשו כמנחות באירועים נוצצים כמו Glee: The 3D Concert Movie red carpet וגם The Twilight Saga: Breaking Dawn – Part 1, ואירועי שבוע האופנה.

בשנת 2011 מגזין "סבנטין" בחר בה ובקיילי לשגרירות סטייל מטעמו. באותו שנה עשתה תצוגת מסלול ראשונה למותג האופנה "שרי היל".

בשנת 2013, השיקה ג'נר קולקציית בגדים שעוצבה על ידיה ועל ידי אחותה, קיילי ג'נר, ומשווקת בלעדית ברשת "PacSun".
בשנת 2015 שברה את שיא הלייקים ברשת החברתית כאשר קיבלה יותר מ-2.7 מיליון לייקים עבור תמונה שהעלתה. ג'נר עשתה קמפיינים לשתי חברות בגדי ים. חברת Nicole O.P.I משווקת שתי קולקציות לק לציפורניים ייחודיות, שנושאות את שמה של ג'נר. ב-2014 נבחרה להוביל את קמפיין הקוסמטיקה של אסתי לאודר.

בשנים 2015–2018 צעדה על המסלול של התצוגה השנתית היוקרתית של ויקטוריה'ס סיקרט.

בשנת 2024 נכללה ברשימת פורבס 30Under30 כהוקרה על הצלחתה כמייסדת מותג הטקילה 818, שזכה למכירות משמעותיות ולשבחי מבקרים.

מדגמנת בין היתר לחברות קלווין קליין, אדידס וורסצ'ה.

יש לה כ-284 מיליון עוקבים באינסטגרם נכון לאפריל 2023.

### חיים אישיים

ג'נר יצאה בעבר עם הארי סטיילס ואנואר חדיד. בשנת 2023, היא הייתה בזוגיות עם הראפר באד באני.

פילמוגרפיה נבחרת
----------------

* 2007–2021: משפחת קרדשיאן
* 2015: אני קייט
* 2018: אושן 8
* 2020: ג'סטין ביבר: עונות
* 2022: הקרדשיאנס

קישורים חיצוניים
----------------

ויקישיתוף מדיה וקבצים בנושא **קנדל ג'נר** בוויקישיתוף
* קנדל ג'נר, ברשת החברתית פייסבוק
* קנדל ג'נר, ברשת החברתית אקס (טוויטר)
* קנדל ג'נר, ברשת החברתית אינסטגרם
* קנדל ג'נר, סרטונים בערוץ היוטיוב
* קנדל ג'נר, במסד הנתונים הקולנועיים IMDb (באנגלית)
* נטלי כהן, קרדשיאן, הדור הבא: קנדל וקיילי ג'אנר משתלטות על התעשייה, באתר mako‏, 23 בינואר 2014
* חגית גינזבורג, ‏אחיות טורפות, באתר ‏מאקו‏, 10 ביולי 2014
* אתר למנויים בלבד מאתיו שנאייר, הניו יורק טיימס, קנדל ג'נר: האחות הקטנה של קים קרדשיאן נהפכה לדוגמנית-העל של דור האינסטגרם, באתר הארץ, 1 בדצמבר 2014
* חגית גינצבורג, איך הפכה האחות הקטנה לבית קרדשיאן לדוגמנית אופנה עילית? (אורכב 25.09.2015 בארכיון Wayback Machine), באתר מעריב השבוע, 1 בדצמבר 2014

הערות שוליים
------------

1. ↑  קרדשיאן, הדור הבא: קנדל וקיילי ג'אנר משתלטות על התעשייה באתר fashionforward.mako
2. ↑  nana10 סלבס, ושקים לא תקנא: קנדל ג'נר בקמפיין ביקיני, באתר nana10‏, 7 במאי 2013(הקישור אינו פעיל, 5.3.2020)
3. ↑  וואלה!‏, קנדל ג'נר היא הפנים החדשות של אסתי לאודר, באתר וואלה!‏, 16 בנובמבר 2014
4. ↑  מעריב אונליין, ‏קנדל ג'נר והמלאכיות בתחתונים בתצוגה של ויקטוריה'ס סיקרט, באתר מעריב אונליין, 11 בנובמבר 2015
5. ↑  Forbes 30 Under 30 2024: Art & Style, Forbes (באנגלית)
6. ↑  דף האינסטגרם של קנדל ג'נר

|  |  |
| --- | --- |
| בקרת זהויות עריכת הנתון בוויקינתונים | 
* GND: 1243001623
* ISNI: 0000 0003 6772 2983
* LCCN: n2012020918
* VIAF: 233055905
* WorldCat: lccn-n2012020918

 |